Minister van gesondheid in staatshospitaal opgeneemAaron Motsoaledi Aaron Motsoaledi, minister van gesondheid, is Dinsdag in die Steve Biko Akademiese Hospitaal in Pretoria opgeneem. Joe Maila, die woordvoerder van die ministerie van gesondheid, het gesê Motsoaledi is Dinsdagoggend in die hospitaal opgeneem vir ’n operasie. Hy het gesê die minister sal minstens ’n week lank buite aksie wees. Gwen Ramokgopa, adjunkminister van gesondheid, het Motsoaledi ’n spoedige herstel toegewens. Intussen het Julius Malema se nuwe politieke beweging, die Economic Freedom Fighters (EFF), Woensdag gesê hulle is bly dat Motsoaledi ‘n staatshospitaal gebruik in plaas van ŉ privaathospitaal. “Die EFF keur dit goed, want een van ons fundamentele beginsels is dat alle verkose publieke verteenwoordigers van staatsdienste en –instellings gebruik moet maak,” het die EFF in ŉ verklaring gesê. – Sapa